C 214/114
DA
Den Europæiske Unions Tidende
16.6.2023
Torsdag den 19. januar 2023
P9_TA(2023)0016
EU's reaktion på protesterne og henrettelserne i Iran Europa-Parlamentets beslutning af 19. januar 2023 om EU's reaktion på protesterne og henrettelserne i Iran (2023/2511(RSP)) (2023/C 214/11)
Europa-Parlamentet, — der henviser til sine tidligere beslutninger om Iran, navnlig beslutningerne af 6. oktober 2022 om Mahsa Jina Aminis død og undertrykkelsen af demonstranter for kvinders rettigheder i Iran (1) og af 17. februar 2022 om dødsstraf i Iran (2) og alle sine andre beslutninger om menneskerettighedssituationen i Iran, — der henviser til FN's Generalforsamlings 3.
Komités resolution af 16. november 2022 om menneskerettighederne i Iran, — der henviser til erklæringen af 10. januar 2023 fra FN's Højkommissariat for Menneskerettigheder, — der henviser til erklæringen af 11. november 2022 fra FN's eksperter, hvori Iran opfordres til at ophøre med at dømme fredelige demonstranter til døden, — der henviser til den særlige samling i FN's Menneskerettighedsråd om Den Islamiske Republik Iran, som fandt sted den 24. november 2022, og den resolution, der blev vedtaget på denne samling, — der henviser til rapporterne af 22. september 2022, 18. juni 2022, 13. januar 2022 og 11. januar 2021 fra FN's særlige rapportør om menneskerettighedssituationen i Den Islamiske Republik Iran, — der henviser til G7-udenrigsministernes erklæring af 4. november 2022, — der henviser til EU's Udenrigsråds konklusioner af 12. december 2022, — der henviser til de sanktioner mod iranske personer og enheder, der blev vedtaget af EU-Rådet den 12. april 2021, den 17. oktober 2022, den 20. oktober 2022 og den 14. november 2022, og til Rådets gennemførelsesafgørelse (FUSP) 2022/2433 af 12. december 2022 (3), — der henviser til Den Islamiske Republik Irans sanktioner mod europæiske og britiske enheder og personer, — der henviser til erklæringerne fra EU-Udenrigstjenestens talsmand af 7. januar 2023 om de nylige henrettelser af Mohammad Mehdi Karami og Seyyed Mohammad Hosseini, af 8. december 2022 om henrettelsen af Mohsen Sekari og af 15. januar 2023 om henrettelsen af Alireza Akbari, — der henviser til erklæringen af 25. september 2022 fra Unionens højtstående repræsentant for udenrigsanliggender og sikkerhedspolitik på EU's vegne om Iran og erklæringen af 19. september 2022 fra EU-Udenrigstjenestens talsmand om Jina Mahsa Aminis død, — der henviser til pressemeddelelsen af 9. januar 2023 fra EU-Udenrigstjenestens talsmand om tilsigelse af Den Islamiske Republik Irans ambassadør til Den Europæiske Union, — der henviser til erklæringerne af 22. september 2022, 9. november 2022 og 13. december 2022 fra formanden for dets Delegation for Forbindelserne med Iran,
(1) (2) (3)
Vedtagne tekster, P9_TA(2022)0352.
EUT C 342 af 6.9.2022, s. 286.
Rådets gennemførelsesafgørelse (FUSP) 2022/2433 af 12. december 2022 om gennemførelse af afgørelse 2011/235/FUSP om restriktive foranstaltninger over for visse personer og enheder på baggrund af situationen i Iran (EUT L 318 I af 12.12.2022, s. 36).